Salunderlag er en form for beskyttelse for salen. Du får både sjabraker og voilocker, hvor sjabraken er normalt rektangulær, mens voilocken er formsydd og følger salens form. Alle typer salunderlag plasseres mellom hestens rygg og salen. Den absorberer hestens svette, og dermed beskytter den både salen og hestens rygg. I tillegg til denne funksjonen fungerer sjabraken også som pynt på hesten. Da den er større enn salen passer den godt til dekorasjon, enten med navn på deg og hesten, logoer eller sponsorer.
For å fungere optimalt bør sjabraken puste, absorbere svette godt, fungere som en demper mellom salen og hesteryggen, samt være enkel å rengjøre. Sjabraker er enten laget av bomull, en blanding mellom bomull og syntetiske fiber, lammeskinn, polyamid eller polyester. Disse materialene har alle sine spesifikke fordeler og ulemper. Du finner ikke en sjabrak som oppfyller alle ønsker perfekt, så når du skal kjøpe en sjabrak får du vurdere hvilke egenskaper som er viktigst for deg.